Jumejn ilu, il-Malta Today tellgħet artiklu minn Karl Azzopardi li fih ġie attakkat Leli l-Bully, Alfred Bugeja magħruf bħala l-Porporina u anki Pierre Cremona magħruf bħala ċ-Ċigar. Skont Karl Azzopardi dawn huma 'hardened criminals'. Dawn ġew imsejħin hekk għaliex skont dan il-ġurnalist kienu qed imexxu l-petizzjoni fost il-priġunieri favur Alex Dalli biex jiġi lura. Issa skont dan il-ġurnal, ħafna priġunieri rrifjutaw li jiffirmaw din il-petizzjoni. Illum nafu li din l-anqas hija minnha. Fuq kollox dan li kiteb Azzopardi jikkontradixxi t-teorema ta' Peppi Azzopardi u Manuel Delia li l-priġunieri qed ikunu mġegħla jiffirmaw din il-petizzjoni għaliex mbeżżgħin. Imbagħad dan il-ġurnalist kompla jikkontradixxi lilu nnifsu billi qal li kien hemm priġunieri li beżgħu u ffirmaw. Mela fl-istess artiklu għandna l-aħbar li ħafna ma riedux jiffirmaw u ħafna ffirmaw għax twerwru! Il-verita' hija li kulħadd kien fil-liberta'. Imma dak li hu l-aktar importanti f'dan l-artiklu ta' Azzopardi huwa l-fatt ta' kif inbidlet id-diskrizzjoni ta' dawn il-priġunieri. Mela f'daqqa waħda dawn t-tliet priġunieri, iċ-Ċigar, il-Porporina u Leli l-Bully ma għandhomx il-vittmi ta' Alex Dalli, kif kienu deskritti fil-passat, imma saru l-arkużini tiegħu, jiġifieri l-aġenti li qegħdin jagħtu sapport lil Dalli u jitterrorizzaw lill-pruġunieri l-oħra. Nixtieq infakkar lil Karl Azzopardi li ftit taż-żmien ilu, huwa kien kiteb artiklu fil-Malta Today kontra Alex Dalli u t-tmexxija tiegħu. Dejjem skont dan il-ġurnalist tal-Malta Today, Alfred Bugeja, magħruf bħala l-Porporina, kien il-vittma ta' Alex Dalli fil-ħabs. Dak in-nhar, il-Porporina kien sar l-epitomju ta' dan id-disastru fil-ħabs u s-simbolu ta' kemm il-priġunieri kienu qed ikunu ttrattati ħażin minn Dalli. Infatti, skont Karl Azzopardi, minħabba ttrattament tal-Porporina, Alex Dalli kellu jitneħħa mit-tmexxija diżastruża fil-ħabs. Dejjem skont Karl Azzopardi, Alex Dalli kien għamel siġġu tat-tortura u fuq dan is-siġġu rabat lill-Porporina. Mela issa, għax inbiddlet l-aġenda, inbidel il-mod kif jiġi deskritt Alfred Bugeja. Il-Porporina ma għadux vittma imma sar l-" perpetrator " jew l-arkużin għaliex hu " hardened criminal ". Il-Malta Today tikteb il-fatti dwar il-ħabs skont l-aġenda tal-ġurnata tagħha. Kif qalli ex-priġunier, li kien mal-Porporina l-ħabs, meta s-Sur Bugeja sar jaf x'kiteb fuqu Karl Azzopardi tant irrabbja li saħansitra insista li ried ikellem lis-Sur Karl Azzopardi bit-telefon. Ċempel lill-istess Azzopardi u tah ħasla u għajru giddieb. Tant kemm kien irrabbja l-Porporina li, skont dan l-ex-priġunier, fid-dagħdigħa li kellu qal lil Karl Azzopardi " fuq għoxx martek rabatni d-direttur "! Issa tafu min huwa konsistenti u min le. Skont Manuel Delia, il-Faxxisti kellhom tendenza li ma jkunx konsistenti fl-argumenti tagħhom. Issa tafu min hu Faxxist u min mhux, għax tafu min hu konsistenti u min jibdel l-argument skont l-aġenda li jkollu. Fuq kollox, il-Faxxisti kienu jgħidu li petizzjonijiet imressqa, kif implika Karl Azzopardi, ma għandhomx ikunu milqugħa mill-awtoritajiet.